Jim Thorpe

I James Francis Thorpe (22 or 28 ya ing Mayo 1887 - 28 ya ing Marzo 1953) métung yang Americanung atleta ampóng medalistang gintu king Olimpico (Olympics). Mémalén né ning Sac and Fox Nation i Thorpe, a yang minúnang Katutúbung Americanu (Native American) a sínambut medallang gintu king Olimpico para king Estados Unidos. Tutúring deng malépáran díli béluan (versatile) a atleta king modernung pásiknángan (sports) i Thorpe. Sínambut yang aduang medalla king  1912 Summer Olympics (métung king classic pentathlon ampóng métung king decathlon). Mémiálung ya mú namang football (pang-colegio ampóng profesional), profesional a baseball, ampóng profesional basketball.